Mill-bidu ta’ din is-sena, il-ġenituri ta’ aktar minn 150 tifel u tifla akkumpanjaw lil uliedhom għall-kura barra minn Malta mingħajr il-ħsieb li jkollhom iħallsu għal passaġġi tal-ajru. Dan wara li l-gvern beda jħallas għall-passaġġ tal-ajru tat-tieni ġenitur li jakkumpanja ‘l ibnu jew bintu għall-kura barra l-pajjiż. Vjaġġ bl-ajruplan ħafna drabi hu assoċċjat ma’ btala, iżda għal xi ġenituri dan ikun vjaġġ ta’ tama li tirnexxi l-kura medika li uliedhom ikunu se jingħataw barra minn Malta. Minn Jannar ta’ din is-sena, il-gvern beda jħallas għall-vjaġġ taż-żewġ ġenituri tat-tfal li jkollhom bżonn kura barra. Qabel il-gvenr kien iħallas il-passaġġ ta’ ġenitur wieħed. F’għaxar xhur aktar minn 150 ġenitur bbeneffikaw minn din l-iniżjattiva. Għal Sean u Chrystelle Doublesin, ġenituri ta’ żewġt ibniet Paige ta’ 4 snin u Quinn ta’ sentejn din l-inizjattiva ħaffet mil-piż finanzjarju li kellhom iġorru mindu saru jafu li binthom Quinn kellha tumur f’darha, jumejn wara li twieldet. “Tagħmel differenza għax dawk il-mijiet li qed tonfoq fuq plane tickets mhemmx għalfejn tonfoqhom. Għal min ma jistax jaffordja jitla mal-partner hemm differenza kbira għax is-support hemm bżonnu tkun xi tkun. It-traġedja ta’ tifel jew tifla li jkollha marda mhix għall-persuna biss imma hija traġedja tal-familja kollha,” stqarr Sean Doublesin. Sean Doublesin spjega li fl-aħħar sentejn spiss kellhom jitilgħu għall-kura fl-isptar Great Ormond Street, l-Ingilterra, b’binthom bdiet tingħata il-chemo terapija meta kellha biss ħamest ijiem. “L-ewwel darba li tlajna għamilna xaharejn hemmhekk imbagħad tlajna kull sitt xhur, jiġifieri erba’ darbiet f’Jannar nitilgħu l-ħames darba,” spjega Sean. Chrystelle u Sean spjegaw li fl-aktar mumenti iebsa, l-affarijiet dehru aktar faċli għax kienu ta’ wens għal xulxin. “Demanding ħafna l-affari u peress li konnha tnejn stajna dak il-ġiri, t-travelling stajna nqassmuhom bejnietna,” qal Sean Doublesin Is-Sur Doublesin esprima x-xewqa li din l-inizjattiva tkun estiza għall-adulti biex dawk għall-kura barra minn Malta ikunu qrib l-għeżież tagħhom għax fl-aktar mumenti diffiċli l-appoġġ tal-qraba jiswa daqs mitqlu deheb.